CELEX: 62021TN0651
Language: fi
Date: 2021-10-07 00:00:00
Title: Asia T-651/21: Kanne 7.10.2021 – Saure v. komissio

29.11.2021   
            
            
               FI
            
            
               Euroopan unionin virallinen lehti
            
            
               C 481/41
            
         
      Kanne 7.10.2021 – Saure v. komissio
      (Asia T-651/21)
      (2021/C 481/56)
      Oikeudenkäyntikieli: saksa
      
         Asianosaiset
      
      
         Kantaja: Hans-Wilhelm Saure (Berliini, Saksa) (edustaja: asianajaja C. Partsch)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 2.6.2021 tehdyn komission päätöksen, jolla evättiin kantajalta oikeus tutustua komission asiakirjoihin, ja 11.8.2021 tehdyn komission päätöksen, jolla evättiin kantajalta oikeus tutustua komission asiakirjoihin siten, että komissio toimittaa jäljennökset kaikesta kirjeenvaihdostaan
                  
                              a)
                           
                           
                              BioNTech SE -yhtiön kanssa
                           
                        
                              b)
                           
                           
                              Saksan liittokanslerinviraston kanssa, koskien BioNTech SE -yhtiötä ja sen tuotteita, ja
                           
                        
                              c)
                           
                           
                              Saksan liittovaltion terveysministerin kanssa, koskien rokotteiden hankkimista koronapandemian torjumiseksi,
                           
                        joka tapauksessa 1.4.2020 lukien ja erityisesti BioNTechin rokotteiden määrien ja toimitusajankohdan osalta siltä osin kuin kantajalle ei ole annettu asiakirjoja kokonaan tai osittain tutustuttaviksi
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1)
               
               
                  Ensimmäinen kanneperuste: kantajalla on oikeus tutustua riidanalaisiin Euroopan komission asiakirjoihin asetuksen N:o 1049/2001 (1) 2 artiklan 1 kohdan nojalla.
               
            
                  2)
               
               
                  Toinen kanneperuste: asetuksen N:o 1049/2001 4 artiklan 1 kohdan b alakohta ei ole esteenä kantajan oikeudelle saada tutustua riidanalaisiin tietoihin. Pyydetyt tiedot ovat tarpeen sekä kansallisen turvallisuuden, yleisen turvallisuuden, valtion taloudellisen hyvinvoinnin, yleisen järjestyksen että terveyden suojelun kannalta. Tästä syystä yksityiselämän ja yksilön koskemattomuuden suojan mahdollinen rajoittaminen on sallittua. Lisäksi pyydettyjen tietojen luovuttaminen on merkittävän yleisen edun mukaista.
               
            
                  3)
               
               
                  Kolmas kanneperuste: asetuksen (EY) N:o 1049/2001 4 artiklan 2 kohdan toinen alakohta ei ole esteenä oikeudelle saada tutustua riidanalaisiin tietoihin. Tässä säännöksessä ei vahvisteta poissulkemisperustetta tutustumisoikeudelle, koska siinä säädetään ajallisesti rajoitetusta poikkeuksesta, joka koskee ainoastaan käynnissä olevia menettelyjä. Kantajan pyytämät tiedot sitä vastoin koskevat vain jo päättyneitä menettelyjä.
               
            
                  4)
               
               
                  Neljäs kanneperuste: asetuksen (EY) N:o 1049/2001 4 artiklan 3 kohdan ensimmäinen alakohta ei ole esteenä oikeudelle saada tutustua riidanalaisiin tietoihin. Tässä säännöksessä suojataan ainoastaan käynnissä olevia päätöksentekomenettelyjä. Kantajan tietojensaantipyyntö koskee sitä vastoin asiakirjoja, jotka liittyvät komission neuvotteluihin rokotteiden toimittamisesta. Nämä neuvottelut ovat jo päättyneet. Lisäksi riidanalaisten tietojen ilmaiseminen on ylivoimaisen yleisen edun mukaista, koska unionin rokotehankinnat ovat olleet useiden viikkojen ajan koko Euroopassa uutisten ja keskustelujen kohteena.
               
            
                  5)
               
               
                  Viides kanneperuste: asetuksen (EY) N:o 1049/2001 4 artiklan 2 kohdan ensimmäinen alakohta ei ole esteenä oikeudelle saada tutustua riidanalaisiin tietoihin. Näiden tietojen paljastaminen ei loukkaa luonnollisen henkilön tai oikeushenkilön kaupallisia etuja. Pyydetyt tiedot eivät sisällä direktiivissä (EU) 2016/943 (2) tarkoitettuja liikesalaisuuksia.
               
            
                  6)
               
               
                  Kuudes kanneperuste: lopuksi, on olemassa ylivoimainen yleinen etu pyydettyjen asiakirjojen sisältämien tietojen ilmaisemiseksi.
               
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).
      
         (2)  Julkistamattoman taitotiedon ja liiketoimintatiedon (liikesalaisuuksien) suojaamisesta laittomalta hankinnalta, käytöltä ja ilmaisemiselta 8.6.2016 annettu Euroopan parlamentin ja neuvoston direktiivi (EU) 2016/943 (EUVL 2016, L 157, s. 1).